Αχιλλέας Μπουντουβής

Ο Αχιλλέας Μπουντουβής (1932-1986), του Βασιλείου, ήταν Έλληνας πολιτικός από την Ηλεία. Εξελέγη βουλευτής το 1977 και νωρίτερα ήταν διοικητής του ΟΑΕΔ. Πέθανε σε δυστύχημα στη Θεσσαλονίκη λίγες ώρες μετά την εκλογή του στην Κεντρική Επιτροπή της Νέας Δημοκρατίας.Σκοτώθηκε σε τροχαίο ο Αχιλλέας Μπουντουβής, Τα Νέα, 17 Φεβρουαρίου 1986, σελ. 3.

 Βιογραφία 
Γεννήθηκε στην Αμαλιάδα το 1932. Σπούδασε Πολιτικές Επιστήμες στην Πάντειο.Κούλα Παπαδάκη-Κάκαρη, Προσωπικότητες από τον πολιτικό κόσμο της Ελλάδας : Αρχηγοί κομμάτων, υπουργοί, υφυπουργοί, γενικοί γραμματείς, νομάρχες & δήμαρχοι, 1975,  σελ. 182 Ήταν παράγοντας του Παναθηναϊκού (γενικός αρχηγός κατά την επταετία). Από το 1974 ως το 1977 ήταν διοικητής του ΟΑΕΔ.Τα Νέα, 15 Οκτωβρίου 1975. Ήταν επίσης σύμβουλος της Εμπορικής Τράπεζας και του υπουργείου Συντονισμού.

Εξελέγη βουλευτής Ηλείας το 1977 με τη Νέα ΔημοκρατίαΔείτε όλους τους βουλευτές Ηλείας από το 1974 έως και σήμερα , Patris News, 20 Σεπτεμβρίου 2015, ανάκτηση 16 Φεβρουαρίου 2016. και υπηρέτησε στη Βουλή ως το 1981.Θητεία στο Κοινοβούλιο, ιστότοπος της Βουλής των Ελλήνων, ανάκτηση 16 Φεβρουαρίου 2016.

Σκοτώθηκε σε τροχαίο δυστύχημα μπροστά από το ξενοδοχείο "Μακεδονία Παλλάς" στη Θεσσαλονίκη, όπου βρισκόταν για το συνέδριο της Νέας Δημοκρατίας, σε ηλικία 54 ετών, στις 16 Φεβρουαρίου 1986.Κώστα Διγκαβέ, Αλμανάκ 1986. Το δυστύχημα συνέβη όταν τον παρέσυρε ένα διερχόμενο ταξί στη Λεωφόρο Μεγάλου Αλεξάνδρου, τραυματίζοντάς τον σοβαρά. Πέθανε λίγες ώρες αργότερα στο νοσοκομείο ΑΧΕΠΑ, κηδεύτηκε στις 18 Φεβρουαρίου από το Πρώτο Νεκροταφείο Αθηνών και άφησε έναν γιο, τον Βασίλη.

 Παραπομπές 

 Εξωτερικοί σύνδεσμοι 
Φωτογραφία του βουλευτή.

Κατηγορία:Βουλευτές Ηλείας
Κατηγορία:Βουλευτές εκλεγμένοι με τη Νέα Δημοκρατία